แนวโน้มหุ้นเชิงลบรับแรงกดดันตลาดต่างประเทศ
นักวิเคราะห์ฯ มองตลาดหุ้นไทยเช้าวันนี้แนวโน้มเชิงลบจากแรงกดดันตลาดหุ้นต่างประเทศปรับตัวลงค่อนข้างแรง
30 พ.ค. 2556

นักวิเคราะห์ฯ มองตลาดหุ้นไทยเช้าวันนี้แนวโน้มเชิงลบจากแรงกดดันตลาดหุ้นต่างประเทศปรับตัวลงค่อนข้างแรง
นายเทิดศักดิ์ ทวีธีรธรรม ผู้อำนวยการฝ่ายวิจัย บล.เอเชียพลัส กล่าวว่า ตลาดหุ้นไทยเช้าวันนี้แนวโน้มอยู่ในเชิงลบรับแรงกดดันจากปรับตัวลงค่อนข้างแรงของตลาดหุ้นต่างประเทศประมาณ 2.34%  โดยเฉพาะดัชนีหุ้นดาวโจนส์ของสหรัฐที่ปิดตลาดเมื่อคืนนี้ปรับตัวลงจากความกังวลเฟดจะชะลอการซื้อพันธบัตรหลังเห็นแนวโน้มเศรษฐกิจฟื้นตัว ส่งผลให้ตลาดหุ้นอื่นในภูมิภาคเอเชียเปิดตลาดช่วงเช้าเป็นลบ
ส่วนปัจจัยในประเทศหลังทราบผลการประชุม กนง.ลดอัตราดอกเบี้ยนโยบายลง 0.25% แล้ว ก็ยังไม่มีปัจจัยอื่นที่ส่งผลกระทบในเชิงบวกหรือลบต่อตลาดชัดเจน พร้อมให้กรอบวันนี้แนวต้าน 1,617 จุด แนวรับ 1,580 จุด